નવી દિલ્હી, તા. 8: આરએસએસએ પોતાના ત્રીદિવસીય કાર્યક્રમ માટે દેશભરના 3000 જાણીતા ચહેરાઓને આમંત્રણ આપ્યું છે. આ લોકોમાં તમામ રાજનીતિક વિચારાધારાઓ, સામાજિક અને ધાર્મિક સમૂહો, અલ્પસંખ્યક નેતાઓ સહિત નિવૃત્ત સનદી અધિકારીઓનો પણ સમાવેશ થાય છે. 17થી 19 સપ્ટેમ્બરના રોજ આયોજિત કાર્યક્રમમાં આરએસએસ ચીફ મોહન ભાગવત આ તમામ લોકો સાથે સંવાદ કરશે. કહેવાઇ રહ્યું છે કે, કાર્યક્રમ માટે રાહુલ ગાંધી, મલ્લિકાર્જૂન ખડગે તેમજ માયાવતી, અખિલેશ યાદવ, મમતા બેનરજી, ચંદ્રાબાબુ નાયડુ સહિતના નેતાઓને પણ આમંત્રણ પાઠવવામાં આવ્યું છે.